
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 379 


24 Μαρτίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποδοχών του Προέδρου και του Αντι¬ 
προέδρου του Διοικητικού Συμβουλίου του Ενιαίου 

Φορέα Τροφίμων (Ε.Φ.Ε.Τ.). 1 

Τρόπος υπολογισμού και απόδοσης Φ.Π.Α. από τους 
εκμεταλλευτές ΕΔΧ αυτοκινήτων (ΤΑΞΙ) για το έτος 

2000. 2 

Υπαγωγή φαρμακευτικών ιδιοσκευασμάτων στις δια¬ 
τάξεις του Ν. 1729/87 περί ναρκωτικών. 3 


Έγκριση της 44/15.2.2000 απόφασης Δ.Σ./Ο.Λ.Π. Α.Ε. 4 
Σύσταση ιδίου Νομικού Προσώπου στο Δήμο Ιλίου Ν. 
Αττικής με όνομα «Σχολική Επιτροπή 16ου Δημο¬ 
τικού Σχολείου και 15ου Νηπιαγωγείου Δήμου Ιλί¬ 


ου». 5 

Κατάργηση ιδίου Νομικού Προσώπου στο Δήμο Ιλίου 
Ν. Αττικής με το όνομα «Σχολική Επιτροπή 2ου 

Τ.Ε.Λ. Δήμου Ιλίου». 6 

Σύσταση ιδίου Νομικού Προσώπου στο Δήμο Γλυφά¬ 
δας Ν. Αττικής με το όνομα «35η Σχολική Επιτροπή 

16ου Δημοτικού». 7 

Σύσταση ιδίου Νομικού Προσώπου στο Δήμο Γλυφά¬ 
δας Ν. Αττικής με το όνομα «37η Σχολική Επιτροπή 

7ου Γυμνασίου». 8 

Σύσταση ιδίου Νομικού Προσώπου στο Δήμο Γλυφά¬ 
δας Ν. Αττικής με το όνομα «38η Σχολική Επιτροπή 

10ου Νηπιαγωγείου». 9 

Καθιέρωση υπερωριακής εργασίας κατά το 2000 σε 

υπαλλήλους της Ν.Α. Γρεβενών. 10 

Σύσταση - συγκρότηση δευτεροβάθμιου Υπηρεσια¬ 
κού Συμβουλίου της Νομαρχιακής Αυτοδιοίκησης 
Ηλείας. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2/684/21.1.2000 απόφαση 
των Γενικών Γραμματέων Υπ. Ανάπτυξης και Δη- 


μοσ. Πολιτικής του Υπουργείου Οικονομικών. 12 

Διόρθωση σφάλματος στη 2/8644/0022/14.2.2000 κοι¬ 
νή απόφαση Γενικών Γραμματέων Υπουργείου Οι¬ 
κονομικών και Γεωργίας. 13 

Διόρθωση σφάλματος στη 18215/16.12.1999 απόφα¬ 
ση του Γενικού Γραμματέα Περιφέρειας Κεντρικής 
Μακεδονίας. 14 


ΑΠΟΦΑΣΕΙ Σ 

Αριθ. 2/15120/0022 (1) 

Καθορισμός αποδοχών του Προέδρου και του Αντιπροέ¬ 
δρου του Διοικητικού Συμβουλίου του Ενιαίου Φορέων 
Τροφίμων (Ε.Φ.Ε.Τ.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/Α/85). 

2. Το Π.Δ.27/96 (ΦΕΚ 19/Α/1.2.96) «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξης». 

3. Το Π.Δ.59 (ΦΕΚ 51/τ.Α/96) «Σύσταση Γενικής Γραμ¬ 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της». 

4. Το Π.Δ. 197/97 «Σύσταση Γ.Γ. Καταναλωτή στο 
Υπουργείο Ανάπτυξης και καθορισμός των αρμοδιοτήτων 
της» (ΦΕΚ 156/τ.Α/97). 

5. Την απόφαση 399/ 8.3.99 του Πρωθυπουργού και 
Υπουργού Ανάπτυξης για ανάθεση αρμοδιοτήτων 
στους Υφυπουργούς Ανάπτυξης» (ΦΕΚ 198/ τ. Β/ 
8.3.99). 

6. Το άρθρο 40 του Ν. 849/78 όπως συμπληρώθηκε με 
τις διατάξειςτου άρθρου 8του Ν. 2129/93. 

7. Την παρ. 6 του άρθρου 2 του Ν. 2741/28.9.99 (ΦΕΚ 
199/Τ.Α/28.9.99). 

8. Την 8323/11.1.00 απόφαση του Υπουργού Ανάπτυ¬ 
ξης· 

9. Την προκαλούμενη σε βάρος του Κρατικού Προϋπο¬ 
λογισμού ετήσια δαπάνη δρχ. 29.400.000 κατά προσέγγι¬ 
ση η οποία θα καλυφθεί από τον ΚΑΕ 2477/35/160. 

10. Την αριθμ. 1107147/1239/0006Α/4.10.98 απόφαση 
του Πρωθυπουργού και του Υπουργού Οικονομικών αρ¬ 
μοδιοτήτων στους Υφυπουργούς Οικονομικών, αποφασί¬ 
ζουμε: 

1. Καθορίζουμε τις μηνιαίες αποδοχές του Προέδρου 
του Διοικητικού Συμβουλίου του Ενιαίου Φορέα Τροφί¬ 
μων (ΕΦΕΤ) σε δρχ. 1.100.000. 

2. Καθορίζουμε τις μηνιαίες αποδοχές του Αντιπροέ¬ 
δρου του ιδίου φορέα σε δρχ. 1.000.000. 

3. Η παρούσα ισχύει από 1.1.00. 

4. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 6 Μαρτίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 

-♦- 

Αριθ. 1021143/766/93/Β0014/1082 (2) 

Τρόπος υπολογισμού και απόδοσης Φ.Π.Α. από τους εκ¬ 
μεταλλευτές ΕΔΧ αυτοκινήτων (ΤΑΞΙ) για το έτος 
2000 . 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του Ν. 1642/86: 

α) Της παραγράφου 2 του άρθρου 54. 

β) Της παραγράφου 3 του άρθρου 58. 

2. Τις διατάξεις της υποπερίπτωσης γι' της περίπτωσης 
γ'του άρθρου 38του Π.Δ. 186/92 ΚΒΣ (ΦΕΚ84Α) 

3. Την ανάγκη απλοποίησης της διαδικασίας απόδοσης 
του Φ.Π.Α. από τους εκμεταλλευτές ΕΔΧ αυτοκινήτων. 

4. Τη σύμφωνη γνώμη των επαγγελματικών οργανώσε¬ 
ων που εκπροσωπούν τους υποκείμενους στο Φ.Π.Α. εκ¬ 
μεταλλευτές ΕΔΧ αυτοκινήτων για την αποδοχή του 
απλοποιημένου τρόπου υπολογισμού και απόδοσης 
ΦΠΑ. 

5. Τη με αριθμ. 1107147/1239/006Α/4.10.96 (ΦΕΚ 
922/τ.Β) κοινή απόφαση του Πρωθυπουργού και Υπουρ¬ 
γού Οικονομικών, με την οποία μεταβιβάζονται αρμοδιό¬ 
τητες του Υπουργού στους Υφυπουργούς Οικονομικών. 

6. Ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Προσδιορισμός καταβαλλόμενου κατ’ αποκοπή ποσού 
ΦΠΑ 

1. Οι εκμεταλλευτές ΕΔΧ αυτοκινήτων που είναι κάτοχοι 
μέχρι και δύο πλήρων αδειών, δηλαδή συνολικό ποσοστό 
εκμετάλλευσης μέχρι 200% αποδίδουν Φ.Π.Α, με βάση τα 
κατ’ αποκοπή ποσά της παραγρ. 2 του παρόντος άρθρου. 

2. Τα ποσά του φόρου προστιθέμενης αξίας που οφεί¬ 
λονται για το έτος 2000 για κάθε ΕΔΧ αυτοκίνητο προσ¬ 
διορίζονται σε: 

α) Εκατόν είκοσι πέντε χιλιάδες (125.000) δρχπροκει- 
μένου για ΕΔΧ αυτοκίνητα που έχουν την έδρα τους : 

αα) στην περιοχή Αθηνών-Πειραιώς-Περιχώρων, όπως 
αυτή προσδιορίζεται με τις εκάστοτε ισχύουσες διατά¬ 
ξεις αρμοδιότητας του Υπουργείου Μεταφορών και Επι¬ 
κοινωνιών. 

αβ) στους δήμους και τις κοινότητες που περιλαμβάνο¬ 
νται στην εκάστοτε ενιαία διοικητική μονάδα της πόλης 
της Θεσ/νίκης, όπως αυτή προσδιορίζεται από τις ισχύ- 
ουσες ως άνω διατάξεις. 

β) Εκατό δέκα πέντε χιλιάδες (115.000)δρχ προκειμέ- 
νου για ΕΔΧ αυτοκίνητα που έχουν την έδρα τους σε πε¬ 
ριοχές δήμων με πληθυσμό από 200.001 κατοίκους και 
άνω. 

γ) Εκατόν πέντε χιλιάδες (105.000) δρχπροκειμένου για 
ΕΔΧ αυτοκίνητα που έχουν την έδρα τους σε περιοχές δή¬ 
μων με πληθυσμό από 50.001 έως 200.000 κατοίκους. 


δ) Ενενήντα πέντε χιλιάδες (95.000)δρχ προκειμένου 
για ΕΔΧ αυτοκίνητα που έχουν την έδρα τους σε περιοχές 
δήμων με πληθυσμό από 5.001 έως 50.000 κατοίκους. 

ε) Εβδομήντα πέντε χιλιάδες(75.000)δρχ προκειμένου 
για ΕΔΧ αυτοκίνητα που έχουν την έδρα τους σε περιοχές 
κοινοτήτων με πληθυσμό από 5.000 κατοίκους και κάτω. 

3. Σημειώνεται ότι για τον προσδιορισμό του προς από¬ 
δοση τεκμαρτού ποσού ΦΠΑλαμβάνεται υπόψη ο πληθυ¬ 
σμός του Ο.Τ.Α. εντός του οποίου έχει την έδρα του το 
ΕΔΧ αυτοκίνητό και όχι ο πληθυσμός των ενοποιημένων 
δήμων και κοινοτήτων όπως αυτός προέκυψε με το Ν. 
2539/97. 

Άρθρο 2 

Υπόχρεοι και τρόπος καταβολής του φόρου 

1. Υπόχρεος για την καταβολή του φόρου στο Δημόσιο 
είναι ο εκμεταλλευτής του ΕΔΧ αυτοκινήτου. Σε περίπτω¬ 
ση συνιδιοκτησίας, εφόσον δεν υπάρχει συνεκμετάλλευ¬ 
ση (κοινωνία), ο κάθε συνιδιοκτήτης υποχρεούται για την 
καταβολή στο Δημόσιο του ποσού ΦΠΑ που ορίζεται στο 
άρθρο 1 της παρούσας απόφασης και ανάλογα με το πο¬ 
σοστό συνιδιοκτησίας που προκύπτει από την άδεια εκ¬ 
μετάλλευσης του ΕΔΧ αυτοκινήτου. 

2. Ο φόρος του προηγούμενου άρθρου καταβάλλεται 
σε δύο ισόποσες δόσεις, εκ των οποίων η πρώτη μέχρι 
15.6.2000 και η δεύτερη μέχρι 15.12.2000 και θα αφορούν 
το πρώτο και το δεύτερο εξάμηνο, αντίστοιχα. 

Στην περίπτωση του εκδίδεται άδεια ΕΔΧ αυτοκινήτου 
μέσα στο έτος, ο φόρος καταβάλλεται σε τόσα δωδέκατα 
όσα και οι μήνες κυκλοφορίας του ΕΔΧ αυτοκινήτου. Κα¬ 
τά τη μεταβίβαση ΕΔΧ αυτοκινήτου ο πωλητής υποχρε- 
ούται στην καταβολή του οφειλόμενου φόρου, μέχρι την 
ημερομηνία της μεταβίβασης. Ως ημερομηνία μεταβίβα¬ 
σης θα λαμβάνεται υπόψη, για τις ανάγκες της παρούσας 
διάταξης, η 1η του μήνα μέσα στον οποίο γίνεται η μετα¬ 
βίβαση. Η ίδια ημερομηνία θα λαμβάνεται υπόψη και στις 
περιπτώσεις διακοπής ή οποιοσδήποτε μεταβολής των 
εργασιών (π.χ. αποχαρακτηρισμός, καταστροφή του ΕΔΧ 
αυτοκινήτου κλπ). 

3. Αρμόδια ΔΟΥ για την είσπραξη του ποσού ΦΠΑ που 
οφείλεται για κάθε ΕΔΧ αυτοκίνητο είναι η αρμόδια για τη 
φορολογία του εισοδήματος του εκμεταλλευτή του ΕΔΧ 
αυτοκινήτου ΔΟΥ και ανάλογα με το ποσοστό συνιδιο- 
κτησίας του.Η αρμόδια ΔΟΥ διαβιβάζει ένα αντίγραφο 
της έκτακτης δήλωσης ΦΠΑ στη ΔΟΥ που τηρείται ο φά- 
κελλος του αυτοκινήτου. 

4. Για την καταβολή του κατ’ αποκοπή προσδιοριζόμε¬ 
νου ΦΠΑ υποβάλλεται έκτακτη δήλωση ΦΠΑ στην αρμό¬ 
δια ΔΟΥ. 

5. Σε περίπτωση που ο φόρος δεν καταβληθεί στην προ- 
βλεπόμενη από την παράγραφο 2 προθεσμία, εκδίδεται 
σχετική πράξη επιβολής του φόρου στο όνομα των υπό¬ 
χρεων, ανάλογα με τα ποσοστά συνιδιοκτησίας, εφαρμο- 
ζομένωντων σχετικών διατάξεων του Ν. 2523/97. 

Άρθρο 3 

Υποχρεώσεις των εκμεταλλευτών ΕΔΧ αυτοκινήτων 

1. Οι εκμεταλλευτές ΕΔΧ αυτοκινήτων απαλλάσσονται 
από την υποχρέωση τήρησης βιβλίου εσόδων-εξόδων και 
την έκδοση αποδείξεων παροχής υπηρεσιών, δεν υπο- 
χρεούνται στην υποβολή περιοδικών και εκκαθαριστικών 
δηλώσεων που προβλέπονται από τις διατάξεις του άρ¬ 
θρου 31 του Ν. 1642/86 και δεν έχουν δικαίωμα έκπτωσης 

του φόρου που έχει επιβαρύνει τις εισροές τους, δεδομέ¬ 
νου ότι αυτές έχουν ληφθεί, υπόψη στη διαμόρφωση του 
προς απόδοση προσδιοριζόμενου ποσού Φ.Π.Α. 

Στην περίπτωση που οι εκμεταλλευτές ΕΔΧ αυτοκινή¬ 
των, εκτός των ευκαιριακών μισθώσεων, συμβάλλονται με 
επιτηδευματίες (φυσικά ή νομικά πρόσωπα), το Δημόσιο, 
Ν.Π.Δ.Δ. και λοιπά πρόσωπα μη κερδοσκοπικού χαρακτή¬ 
ρα και αναλαμβάνουν τη μεταφορά προσώπων (π.χ. προ¬ 
σωπικού επιχειρήσεων, μαθητών κ.λ.π.) βάσει ειδικής 
συμφωνίας εκδίδουν θεωρημένο τιμολόγιο παροχής υπη¬ 
ρεσιών, σύμφωνα με τις διατάξεις του άρθρου 12 (παρα- 
γρ. 1 και 2) του Π.Δ. 186/92 (Κ.Β.Σ.). Τον αναλογούντα 
ΦΠΑ αποδίδουν με έκτακτη δήλωση στην αρμόδια ΔΟΥ 
σύμφωνα με τις οδηγίες που έχουν δοθεί με την ΑΥΟ 
1077576/3738/492/ΠΟΛ. 1173/13.8.1999. 

2. Οι εκμεταλλευτές ΕΔΧ αυτοκινήτων, που εντάσσο¬ 
νται στο ειδικό καθεστώς απόδοσης ΦΠΑ με βάση τα κατ’ 
αποκοπή ποσά, μπορούν να ενταχθούν στο κανονικό κα¬ 
θεστώς ΦΠΑ. Η ένταξη τους γύνεται με δήλωση μεταβο¬ 
λών, η οποθα υποβάλλεται μέχρι την 10η Ιανουάριου κά¬ 
θε έτους και δεν μπορεί να ανακληθεί πριν την παρέλευ¬ 
ση πενταετίας. 

Οι εκμεταλλευτές ΕΔΧ αυτοκινήτων που εντάσσονται 
στο κανονικό καθεστώς έχουν όλες τις υποχρεώσεις του 
ΚΒΣ καιτου ΦΠΑ που προβλέπονται αντίστοιχα με τις δια¬ 
τάξεις του Π.Δ. 186/92 καιτου Ν. 1642/86, όπως ισχύουν 
(τήρηση βιβλίου εσόδων-εξόδων, έκδοση θεωρημένων 
στοιχείων για το σύνολο της δραστηριότητάς τους συ¬ 
μπεριλαμβανομένων και των ευκαιριακών μισθώσεων 
κ.λπ). Στην περίπτωση αυτή δεν καταβάλλουν το τεκμαρ- 
τώς οριζόμενο ποσό. 

Άρθρο 4 

1. Τα ποσά του ΦΠΑ που τυχόν έχουν καταβληθεί, στην 
αρμόδια ΔΟΥ για το έτος 2000 με βάση την ΑΥΟ 
1036171/579/48/ ΠΟΑ. 1087/5.4.99 συμψηφίζονται με τα 
ως άνω οριζόμενα ποσά ΦΠΑ του άρθρου 1 της παρού¬ 
σας απόφασης. 

2. Η απόφαση αυτή, η οποία θα ισχύει από την έκδοση 
της να δημοσιευθεί στην Εφημερίδα της Κυβερνήσεως. 

Αθήνα, 2 Μαρτίου 2000 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. Α7β/οικ. 1456 (3) 

Υπαγωγή φαρμακευτικών ιδιοσκευασμάτων στις διατά¬ 
ξεις του Ν. 1729/87 περί ναρκωτικών. 

Ο ΥΦΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1729/87 καιτου άρ¬ 
θρου 12τουΝ. 2161/93. 

2. Την αριθ. Α6β/6543/15.7.88 Υπ. Απόφαση «Καθορι¬ 
σμός όρων και προϋποθέσεων της διάθεσης των ουσιών 
του άρθρου 4τουΝ. 1729/87...... 

3. Τη γνωμοδότηση της Επιτροπής Ναρκωτικών αρ. 
1/7.2.2000. 

4. Την αριθ. Δ3α/5803/13.11.98 απόφαση ανάθεσης αρ¬ 
μοδιοτήτων στους Υφυπουργούς Υγείας και Πρόνοιας, 
αποφασίζουμε: 


Την υπαγωγή των κατωτέρω φαρμακευτικών ιδιοσκευ¬ 
ασμάτων στο άρθρο 4του Ν. 1729/87 και στον αντίστοιχο 
Πίνακα: 


ΟΝΟΜΑΣΙΑ ΦΑΡΜΑΚΟΥ 

ΔΡΑΣΤΙΚΟ ΣΥΣΤΑΤΙΚΟ 

ΠΟΥ ΥΠΑΓΕΤΑΙ ΣΤΟ Ν.1729/87 

ΠΙΝΑΚΑΣ 

ΡΕΝΤΑΝΥΙ/Β.ΒΒΑυΝ 

ΦΑΙΝΤΑΝΥΛΗ 

Γ 

ΟΕΟΙί 

ΛΟΡΑΖΕΠΑΜΗ 

Δ 

ΑΝΤΑΝΑΧ 

ΑΛΠΡΑΖΟΛΑΜΗ 

Δ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 5115.1/04/2000 (4) 

Έγκριση της 44/15.2.2000 απόφασης Δ.Σ./Ο.Λ.Π. ΑΈ. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 12 και του άρθρου τέταρ¬ 
του του Κεφ. Α'του Ν. 2688/1999 «Μετατροπή του Οργα¬ 
νισμού Λιμένος Πειραιώς και του Οργανισμού Λιμένος 
Θεσσαλονίκης σε ανώνυμες εταιρείες» (ΦΕΚ 40/τ.Α'/ 
1.3.1999). 

2. Την αριθ. 3422.36/1/92/18.12.1992 απόφαση Υπουρ¬ 
γού Εμπορικής Ναυτιλίας «Έγκριση Κανονισμού Εργα¬ 
σίας Υπαλλήλων παραλαβής και παράδοσης εμπορευμά¬ 
των Λιμένα και Προλιμένων Πειραιά» (ΦΕΚ 753/τ.Β'/ 
31.12.1992). 

3. Την αριθ. 4314.111/01/96/12.6.1996 απόφαση 
Υ.Ε.Ν. «Έγκριση της αριθ. 102/3.4.1996 Πράξης Δ.Σ./ 
Ο.Λ.Π.». 

4. Το αριθ. 765/20.12.1999 έγγραφο του Επαγγελματι¬ 
κού Σωματείου Υπαλλήλων Παραλαβής και Παράδοσης 
εμπορευμάτων Λιμένα και Προλιμένων Πειραιά, στο 
οποίο διατυπώνεται η γνώμη του. 

5. Το αριθ. 20/17.1.2000 έγγραφο της Διεθνούς Ναυτι¬ 
κής Ένωσης στο οποίο διατυπώνεται η γνώμη της. 

6. Το αριθ. 3917/478/18.2.2000 έγγραφο της Α.Ε.Ο.Λ.Π. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Την έγκριση της αριθ. 44/15.2.2000 απόφασης του 
Διοικητικού Συμβουλίου της Ο.Λ.Π. Α.Ε., με την οποία 
τροποποιείται το άρθρο 4 παραγρ. 5 και το άρθρο 5 πα- 
ραγρ. 3 της αριθ. 3422.36/1/1992 απόφασης Υ.Ε.Ν. 
«Έγκριση κανονισμού Εργασίας Υπαλλήλων παραλαβής 
και παράδοσης εμπορευμάτων Λιμένα και Προλιμένα 
Πειραιά»: 

α) Ως προς τον αριθμό των τακτικών Σημειωτών οι οποί¬ 
οι μειώνονται από εξήντα (60) σε σαράντα πέντε (45). 

β) Ως προς τον αριθμό των ελευθέρων Σημειωτών οι 
οποίοι αυξάνονται από είκοσι (20) σε σαράντα (40). 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Μαρτίου 2000 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 8578 (5) 

Σύσταση ιδίου Νομικού Προσώπου στο Δήμο Ιλίου Ν. Ατ¬ 
τικής με όνομα «Σχολική Επιτροπή 16ου Δημοτικού 
Σχολείου και 15ου Νηπιαγωγείου Δήμου Ιλίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις (α) της παραγράφου 8-15 του άρθρου 
5του Ν. 1894/90 «Γιατην Ακαδημία Αθηνών και άλλες εκ¬ 
παιδευτικές διατάξεις» (Α' 100) και (β) του άρθρου 203 
του Π.Δ. 410/95 (ΦΕΚ231/τ.Α') Δημοτικός και Κοινοτικός 
Κώδικας. 

2. Την απόφαση του Δημοτικού Συμβουλίου του Δήμου 
για σύσταση σχολικής επιτροπής, αποφασίζουμε: 

1. Συστήνουμε στο Δήμου Ιλίου του Νομού Αττικής ίδιο 
Νομικό Πρόσωπο με το όνομα «Σχολική Επιτροπή 16ου 
Δημοτικού Σχολείου και 15ου Νηπιαγωγείου Δήμου Ιλίου». 
Σκοπός του Νομικού Προσώπου είναι: 
α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς 
αναλώσιμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολι¬ 
κών μονάδων. 

Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση του Δήμου, 
γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων 
πραγμάτων ή υπηρεσιών, 
ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 
Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ιλίου 
ύψους 25.000.000 δρχ. περίπου για το τρέχον οικονομι¬ 
κό έτος και 3.500.000 δρχ. περίπου για καθένα από τα 
επόμενα οικονομικά έτη. 

2. Γιατην ανωτέρω δαπάνη έχει προβλεφθεί σχετική πί¬ 
στωση στον Κ.Α. 211.9 του προϋπολογισμού του Δήμου 
Ιλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 
Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


Αριθ. κ.τ. 6007 (6) 

Κατάργηση ιδίου Νομικού Προσώπου στο Δήμο Ιλίου Ν. 
Αττικής με το όνομα «Σχολική Επιτροπή 2ου Τ.Ε.Λ. Δή¬ 
μου Ιλίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθ. 4043/6.2.1997 απόφαση του Γενικού Γραμ¬ 
ματέα Περιφέρειας Αττικής που δημοσιεύθηκε στο ΦΕΚ 
217/20.3.1997 /τ.Β', που αφορούσε την σύσταση στο Δή¬ 
μο Ιλίου ιδίου Ν.Π. με το όνομα «Σχολική Επιτροπή 2ου 
ΤΕΛ Δήμου Ιλίου». 

2. Τις διατάξεις του άρθρου 203 του Π.Δ. 410/95 (ΦΕΚ 
231/τ.Α') «Δημοτικός και Κοινοτικός Κώδικας». 

3. Την αριθ. 8/2000 απόφαση του Δημοτικού Συμβουλί¬ 
ου του Δήμου Ιλίου για κατάργηση του ιδίου Νομικού 
Προσώπου με το όνομα «Σχολική Επιτροπή 2ου ΤΕΛ Δή¬ 
μου Ιλίου», αποφασίζουμε: 

Καταργούμε στο Δήμο Ιλίου Νομού Αττικής το ίδιο Νο¬ 
μικό Πρόσωπο με το όνομα «Σχολική Επιτροπή 2ου ΤΕΛ 
Δήμου Ιλίου» το οποίο συστάθηκε με την αριθ. 
4043/6.2.1997 απόφαση του Γενικού Γραμματέα Περιφέ¬ 
ρειας Αττικής που δημοσιεύθηκε στο ΦΕΚ 
217/τ.Β'/20.3.1997. 

ΚΑΛΥΨΗ ΔΑΠΑΝΗΣ 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Φεβρουάριου 2000 

Με εντολή Γενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-Φ- 

Αριθ. 8055 (7) 

Σύσταση ιδίου Νομικού Προσώπου στο Δήμο Γλυφάδας 
Ν. Αττικής με το όνομα «35η Σχολική Επιτροπή 16ου 
Δημοτικού». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις (α) της παραγράφου 8-15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 100) και (β) του άρθρου 203 
του Π.Δ. 410/95 (ΦΕΚ Α' 231) Δημοτικός και Κοινοτικός 
Κώδικας. 

2. Την αριθμ. 76/96 απόφαση του Δημοτικού Συμβουλί¬ 
ου του Δήμου Γλυφάδας για σύσταση σχολικής επιτρο¬ 
πής, αποφασίζουμε: 

1. Συστήνουμε στο Δήμο Γλυφάδας του Νομού Αττικής 
ίδιο Νομικό Πρόσωπο με το όνομα : «35η Σχολική Επιτρο¬ 
πή 16ου Δημοτικού». 

2. Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς 
αναλώσιμων υλικών κλπ. 

Β) Η αμοιβή καθαριστριών 

Γ) Η εκτέλεση έργων για την επισκευή και συντήρηση 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4349 


των σχολείων και τον κάθε είδους εξοπλισμό τους. 

Δ) Η εισήγηση προς τις αντίστοιχες Διευθύνσεις 
Πρωτ/θμιας & Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

Στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3) Πόροι της Σχολικής Επιτροπής είναι: 

Α) Η ετήσια επιχορήγηση του Κράτους 

Β) Η ετήσια επιχορήγηση του Δήμου 

Γ) Κάθε είδους προσφορές, δωρεές, κληρονομιές και 
κληροδοσίες. 

Δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

Ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Π ρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Γλυ¬ 
φάδας το ύψος της οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Φεβρουάριου 2000 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 8056 (8) 

Σύσταση ιδίου Νομικού Προσώπου στο Δήμο Γλυφάδας 
Ν. Αττικής με το όνομα «37η Σχολική Επιτροπή 7ου Γυ- 
μνασίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις (α) της παραγράφου 8-15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 100) και (β) του άρθρου 203 
του Π.Δ. 410/95 (ΦΕΚ Α' 231) Δημοτικός και Κοινοτικός 
Κώδικας. 

2) Την αριθμ. 322/96 απόφαση του Δημοτικού Συμβου¬ 
λίου του Δήμου Γλυφάδας για σύσταση σχολικής επιτρο¬ 
πής, αποφασίζουμε: 

1) Συστήνουμε στο Δήμο Γλυφάδας του Νομού Αττικής 
ίδιο Νομικό Πρόσωπο με το όνομα : «38η Σχολική Επιτρο¬ 
πή 10ου Νηπιαγωγείου» 

2) Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κλπ. 

Β) Η αμοιβή καθαριστριών. 

Γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

Δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφοδια¬ 


σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

Στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3) Πόροι της Σχολικήο Επιτροπής είναι: 

Α) Η ετήσια επιχορήγηση του Κράτους. 

Β) Η ετήσια επιχορήγηση του Δήμου. 

Γ) Κάθε είδους προσφορές, δωρεές, κληρονομιές και 
κληροδοσίες. 

Δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

Ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης: 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Γλυ¬ 
φάδας το ύψος της οποίας δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Φεβρουάριου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 8054 (9) 

Σύσταση ιδίου Νομικού Προσώπου στο Δήμο Γλυφάδας 
Ν. Αττικής με το όνομα «38η Σχολική Επιτροπή 10ου 
Νηπιαγωγείου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις (α) της παραγράφου 8-15 του άρθρου 5 
του Ν. 1894/90 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 100) και (β) του άρθρου 203 
του Π.Δ. 410/95 (ΦΕΚ Α' 231) Δημοτικός και Κοινοτικός 
Κώδικας. 

2) Την αριθμ. 122/97 απόφαση του Δημοτικού Συμβου¬ 
λίου του Δήμου Γλυφάδας για σύσταση σχολικής επιτρο¬ 
πής, αποφασίζουμε: 

1) Συστήνουμε στο Δήμο Γλυφάδας του Νομού Αττικής 
ίδιο Νομικό Πρόσωπο με το όνομα: «38η Σχολική Επιτρο¬ 
πή 10ου Νηπιαγωγείου». 

2) Σκοπός του Νομικού Προσώπου είναι: 

Α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κλπ. 

Β) Η αμοιβή καθαριστριών 

Γ) Η εκτέλεση έργων για τηνεπισκευή και συντήρηση 
των σχολείων και τον κάθε είδους εξοπλισμό τους. 

Δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και Θρησκευμάτων με βιβλία για τις σχολι¬ 
κές βιβλιοθήκες. 

Στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3) Πόροι της Σχολικής Επιτροπής είναι: 

Α) Η ετήσια επιχορήγηση του Κράτους. 

Β) Η ετήσια επιχορήγηση του Δήμου. 

Γ) Κάθε είδους προσφορές, δωρεές, κληρονομιές και 
κληροδοσίες. 

Δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

Ε) Πρόσοδοι από την περιουσία του. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια Αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Γλυ¬ 
φάδας το ύψος της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Φεβρουάριου 2000 

Με εντολή Γ ενικού Γ ραμματέα Περιφέρειας 

Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. 348 (10) 

Καθιέρωση υπερωριακής εργασίας κατά το 2000 σε 

υπαλλήλους της Ν.Α. Γρεβενών. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 , όπως 
αντικαταστάθηκαν με το άρθρο 15 του Ν. 2592/1998. 

2. Τις διατάξεις του άρθρου 25 του Ν. 2738/1999. 

3. Την ανάγκη καθιέρωσης υπερωριακής εργασίας πέ¬ 
ραν του κανονικού ωραρίου για τους υπαλλήλους της 
Ν.Α. που απασχολούνται με τον αποχιονισμότου Νομού , 
καθώς και για τον οδηγό του Νομάρχη. 

4. Το γεγονός ότι το ύψος της προκαλούμενης δαπάνης 
ανέρχεται στο ποσό των 3.987.000 δρχ. περίπου έχει προ- 
βλεφθεί στον προϋπολογισμό της Ν.Α. έτους 2000 . (Αρ. 
368/2000 βεβαίωση της ΥΔΕ Ν. Γ ρεβενών), αποφασίζουμε: 

Εγκρίνουμε για το έτος 2000, υπερωριακή εργασία πέ¬ 
ρα του κανονικού ωραρίου σε υπαλλήλους της Ν.Α. που 
θα απασχοληθούν με τον αποχιονισμό του Νομού κατά 
τους χειμερινούς μήνες καθώς και στον οδηγό του Νο¬ 
μάρχη ως εξής: 

Μέχρι 100 ώρες το Α' εξάμηνο και 100 το Β' εξάμηνο σε 
7 υπαλλήλους. 

Μέχρι 45 ώρες το Α' εξάμηνο και 45 το Β' εξάμηνο σε 13 
υπαλλήλους. 

Μέχρι 200 ώρες το Α' εξάμηνο και 200 το Β' εξάμηνο 
στον οδηγό του Νομάρχη. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής εργασίας ορίζε¬ 
ται ο Προϊστάμενος της Δ.Τ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 7 Φεβρουάριου 2000 

Ο Νομάρχης 
ΑΝΤΩΝΗΣ ΠΕΤΣΑΣ 


Αριθ. ΤΤ 2220 (11) 

Σύσταση - συγκρότηση δευτεροβάθμιου Υπηρεσιακού 
Συμβουλίου της Νομαρχιακής Αυτοδιοίκησης Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις: 

α) Τωνπαρ. 1 δ, 2, 3,4 και 7 του άρθρου 158, της παρ.2 
του άρθρου 159, τωνπαρ. 3, 4 και 5του άρθρου 160της 
παρ. 2 του άρθρου 161, των άρθρων 162, 163 και 164 και 
των παρ. 12 και 17 του άρθρου δεύτερου του Ν. 
2683/1999 (ΦΕΚ19/Α’). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191 /Α') και της παραγράφου β4του άρθρου 40 του 
Ν. 1884/1990 (ΦΕΚ81/Α’). 

γ) Του άρθρου 27 του Ν. 2081/1992 (ΦΕΚ 154/Α’) με το 
οποίο προστέθηκε άρθρο 29α στο Ν. 1558/1985 (ΦΕΚ 
137/Α). 

δ) Τον Οργανισμό Λειτουργίας της Νομαρχιακής Αυτο¬ 
διοίκησης Ηλείας (ΦΕΚ 314/25.4.1995/τ.Β' και ΦΕΚ 
1239/31.12.1997/τ. Β'). 

2. Το γεγονός ότι από την απόφαση αυτή δεν προκαλεί- 
ται σημαντική δαπάνη σε βάρος του προϋπολογισμού της 
Ν.Α. Ηλείας, το ύψος της οποίας δεν μπορεί να προσδιο- 
ρισθεί, έχουν εγγράφει όμως σχετικές πιστώσεις, αποφα¬ 
σίζουμε: 

1. Συγκροτούμε στην Νομαρχιακή Αυτοδιοίκηση Ηλείας 
πενταμελές Δευτεροβάθμιο Υπηρεσιακό Συμβούλιο, αρ¬ 
μόδιο για όλο το προσωπικό της Νομαρχιακής Αυτοδιοί¬ 
κησης, και αποτελείται από: 

α) Έναν Εφέτη διοικητικού ή πολιτικού δικαστηρίου, ως 
Πρόεδρο, με τον αναπληρωτή του. 

β) Δύο (2) μονίμους υπαλλήλους με βαθμό Διευθυντή, 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του. 

γ) Δύο (2) αιρετούς εκπροσώπους των υπαλλήλων, με 
βαθμό τουλάχιστον Α’, με τους αναπληρωτές τους. 

2. Τα υπό στοιχείο β' μέλη της προηγούμενης παραγρά¬ 
φου ορίζονται από τον οικείο Νομάρχη. Αν δεν υπάρχουν 
ή δεν επαρκούν οι υπάλληλοι αυτοί, ορίζονται υπάλληλοι 
που έχουν τις ίδιες προϋποθέσεις από άλλα υπουργεία ή 
Νομικά Πρόσωπα Δημοσίου Δικαίου. 

3. Το Δευτεροβάθμιο Υπηρεσιακό Συμβούλιο συγκρο¬ 
τείται μετάτηνπάροδο έτους, απάτην έναρξη ισχύος του 
Ν. 2683/1999. 

4. Αναπληρωτές των δύο άλλων τακτικών μελών ορίζο¬ 
νται μόνιμοι υπάλληλοι με βαθμό διευθυντή από αυτούς 
που υπάγονται στην αρμοδιότητα του υπηρεσιακού συμ¬ 
βουλίου και υπηρετούν στην έδρα του. 

5. Εισηγητής ορίζεται με απόφαση του Νομάρχη ο Προϊ¬ 
στάμενος της Διεύθυνσης Διοικητικών Υπηρεσιών με ανα¬ 
πληρωτή τον Προϊστάμενο του Τμήματος Διοίκησης και 
Προσωπικού της ίδιας Διεύθυνσης. 

6. Χρέη γραμματέα στο Υπηρεσιακό Συμβούλιο εκτελεί 
υπάλληλος της Δ/νσης Διοικητικών Υπηρεσιών με Α' βαθ¬ 
μό, που ορίζεται με τον αναπληρωτή του, από τον Νομάρ¬ 
χη ■ 

7. Η θητεία των μελώντων Υπηρεσιακών Συμβουλίων εί¬ 
ναι διετής. Κατά την πρώτη εφαρμογή του Νόμου αυτού, 
η θητεία των μελών των Υπηρεσιακών Συμβουλίων λήγει 
στις 31.12.2000. 

8. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 

δύο αιρετών εκπροσώπων των μονίμων υπαλλήλων μετέ¬ 
χουν δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

9. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 28 Φεβρουάριου 2000 
Ο Νομάρχης 

ΠΑΝ. ΔΗΜΗΤΡΟΥΛΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ (12) 

Στη 2/684/21.1.2000 απόφαση των Γενικών Γραμματέ¬ 
ων Υπ. Ανάπτυξης και Δημοσ. Πολιτικής του Υπουργείου 
Οικονομικών που δημοσιεύθηκε στο ΦΕΚ124/9.2.2000/τ. 
Β' στο όνομα του υπογράφοντος Γενικού Γραμματέα 
Υπουργείου Ανάπτυξης από το εσφαλμένο «Ο ΓΕΝΙΚΟΣ 
ΓΡΑΜΜΑΤΕΑΣ ΥΠΟΥΡΓΕΙΟΥ ΑΝΑΠΤΥΞΗΣ ΑΝΤΩΝ. ΠΑ- 
ΠΑΘΑΝΑΣΟΠΟΥΛΟΣ» στο ορθό «Ο ΓΕΝΙΚΟΣ ΓΡΑΜΜΑ¬ 
ΤΕΑΣ ΥΠΟΥΡΓΕΙΟΥ ΑΝΑΠΤΥΞΗΣ Α. ΤΣΑΥΤΑΡΗΣ». 

(Από το Υπουργείο Οικονομικών) 

-♦- 

(13) 

Στη 2/8644/0022/14.2.2000 κοινή απόφαση Γενικών 
Γραμματέων Υπουργείου Οικονομικών και Γεωργίας η 


οποία δημοσιεύθηκε στο αριθ. 224/τ.Β'/25.2.2000 ΦΕΚ 
διορθώνονται τα εξής: 

1. Στο θέμα της απόφασης, αντί «Καθορισμός ειδικής 
αποζημίωσης» να γραφεί «Καθορισμός εξόδων παράστα¬ 
σης». 

2. Στηνπαραγρ. 6, αντί «την αριθ. 37613/6.5.99 απόφα¬ 
ση» να γραφεί «37613/2.4.99 απόφαση». 

3α) Στην παράγρ. 9, αντί δαπάνη ύψους 3.200.000 δρχ. 
να γραφεί δαπάνη ύψους 8.000.000 δρχ. 

β) Στην ίδια παράγραφο να προστεθεί μετά την λέξη 
Προϋπολογισμού η ημερομηνία 2000, και αντί με Κ.Α. 
0245, να γραφεί Κ.Α. 0289. 

4. Στην παράγραφο καθορίζουμε.αντί «την ειδική 

αποζημίωση» να γραφεί «τα έξοδα παράστασης». 

5. Στην παράγραφο για τα τακτικά.να διαγράφει και 

αναπληρωματικά. 

(Από το Υπουργείο Γεωργίας) 

-♦- 

(14) 

Στο ΦΕΚ 45/τ.Β'/24.1.2000 που δημοσιεύθηκε η 
18215/16.12.1999 απόφαση του Γενικού Γραμματέα Πε¬ 
ριφέρειας Κεντρικής Μακεδονίας όπου αναφέρεται Δή¬ 
μος Κερκίνης διορθώνεται στο ορθό Δήμος Στρυμώνα. 

(Από την Περιφέρεια Κεντρικής Μακεδονίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































